ইয়াং হিরোস (সংস্থা)

ইয়ং হিরোস হল সোয়াজিল্যান্ডের এমবাবেনে অবস্থিত একটি দাতব্য সংস্থা। অনাথ এবং দুর্বল শিশু ও তাদের বয়স্ক অভিভাবকদের সহায়তায় কাজ করে। সোয়াজিল্যান্ডে এইচআইভি/এইডস আক্রান্তের হার বিশ্বের মধ্যে সবচেয়ে বেশি। ইয়াং হিরোস শিক্ষা ও সচেতনতা, স্বাস্থ্যসেবা, এবং দারিদ্র্য হ্রাসের মাধ্যমে এইডস মোকাবেলায় কাজ করে।

 ইতিহাস 
২০০৬ সালে সোয়াজিল্যান্ডের ন্যাশনাল ইমার্জেন্সি রেসপন্স কাউন্সিল অন এইচআইভি/এইডস ( NERCHA ) এর উদ্যোগে ইয়ং হিরোস তৈরি করা হয়েছিল।  তাদের প্রথম কর্মসূচি ছিল এমন একটি ব্যবস্থা তৈরি করা যেখানে দাতারা মাসিক ভাতা দিয়ে অভাবগ্রস্ত অনাথ পরিবারগুলোকে সহযোগিতা করতে পারে। এই উপবৃত্তিগুলি দিয়ে পরিবারগুলো তাদের খাদ্য, পোশাক, স্কুল ফি এবং অন্যান্য প্রয়োজনীয় জিনিসপত্র কিনতে পারে। ফলে তারা তাদের বাড়িতে পরিবার হিসাবে একসাথে থাকতে পারে, যেখানে তারা সবচেয়ে নিরাপদ বোধ করে।

২০০৯ সালে, সংস্থাটি তার স্বাস্থ্যসেবা কর্মসূচি  চালু করে। এরপর ২০১৩ সালে দক্ষতা প্রশিক্ষণ ক্ষমতায়ন কর্মসূচি ( STEP ) শুরু করে। ২০১৪ সালে, ইয়ং হিরোস সোয়াজিল্যান্ডে একটি স্বাধীনভাবে নিবন্ধিত এনজিওতে পরিণত হয়। ২০১৫ সালের শরৎকালে, আমেরিকান  জনগণের সহায়তায় ইয়ং হিরোস USAID এবং রাষ্ট্রপতির এইডস ত্রাণ পরিকল্পনা (PEPFAR ) থেকে PACT এর মাধ্যমে তিন বছরের অনুদান পায়, যাতে তারা উমলিবা লোয়া এম্বিলি, স্বপ্ন  এবং মূল্যবান প্রকল্পগুলি গ্রহণ করতে পারে।

২০১৬ সালে, আন্তর্জাতিক এইচআইভি/এইডস জোট এবং ক্যাঙ্গোর মাধ্যমে নেদারল্যান্ডস রাজ্য সরকারের অনুদানের ফলে সোয়াজিল্যান্ডে READY+  প্রকল্প বাস্তবায়ন করতে ইয়ং হিরোস সক্ষম হয়। ২০১৭ সালে, থমাস এঙ্গেল ফাউন্ডেশন ইয়ং হিরোসকে তার নেবারহুড কেয়ার পয়েন্টস (NCPs) নেটওয়ার্ক পরিচালনার দায়িত্ব দেয়। এসব কেন্দ্র থেকে অনাথ শিশুরা প্রতিদিন একটি খাবার, প্রাথমিক চিকিৎসা এবং প্রাক-প্রাথমিক শিক্ষা পায়। লিটসেম্বা (সিস্বাতিতে "আশা") নামে এই প্রকল্পটি পরিচালনা করার জন্য, ইয়ং হিরোস নহলাঙ্গানোতে একটি শাখা অফিস খোলে।

 সংগঠন 
ইয়ং হিরোসের এখন ২৭ জন কর্মী  কাজ করেন এবং সোয়াজিল্যান্ডে ১৮০-এর বেশি স্বেচ্ছাসেবক আছে। এটি মার্কিন যুক্তরাষ্ট্র-ভিত্তিক ইয়ং হিরোস ফাউন্ডেশনের সাথে সম্পর্কিত, যা সোয়াজি অপারেশনের একই সময়ে তৈরি হয়েছিল।

 প্রোগ্রাম 
• জীবন সহায়তা অনুদান: ইয়াং হিরোজ অনাথ দুইজন শিশুর পরিবারকে দাতার সঙ্গে যোগাযোগ করে যারা খাদ্য, পোশাক এবং স্কুল ফি এর মতো মৌলিক চাহিদার জন্য মাসিক উপবৃত্তি প্রদান করে। উপবৃত্তি সরাসরি পরিবারের তত্ত্বাবধায়কের কাছে মোবাইল মানি বা তাদের নিকটতম স্থানীয় ডাকঘরের মাধ্যমে পাঠানো হয়।

• স্বাস্থ্যসেবা: সারা দেশের ক্লিনিকগুলিতে অনুষ্ঠিত ইয়ং হিরোস ফ্যামিলি ডে-তে  চিকিৎসকরা শিশুদের স্বাস্থ্য পরীক্ষা করে। এইচআইভি/এইডস এবং অপব্যবহার সংক্রান্ত শিক্ষা দেওয়া হয়; এবং তাদের এইচআইভি পরীক্ষা এবং পরামর্শ, টিবি স্ক্রিনিং এবং স্বেচ্ছায় পুরুষ খৎনা দেওয়া হয়। যে শিশুরা এইচআইভি পজিটিভ, তাদের বিনামূল্যে ওষুধ ও বাড়িতে ফলো-আপ ভিজিট দেওয়া হয় এবং প্রতি মাসে টিন ক্লাব সাপোর্ট গ্রুপে ভর্তি করা হয়। তাদের বার্ষিক সিভিভেন ক্যাম্পে যোগদানের জন্যও আমন্ত্রণ জানানো হয়, যা নিউম্যানের নিজস্ব সিরিয়াসফান ক্যাম্পের সাথে একত্রে পরিচালিত হয়। ৫,০০০ এরও বেশি শিশু পারিবারিক দিবসে অংশগ্রহণ করেছে।

• দক্ষতা প্রশিক্ষণ ক্ষমতায়ন কর্মসূচি (STEP): ১১৯ বছর বয়স হলে বা মাধ্যমিক পাস করলে ইয়াং হিরোজের এতিম যুবক-যুবতীরা বিনামূল্যে এক বছরের প্রশিক্ষণ নিতে পারেন। তারা ৮টি পেশা ও ব্যবসা ব্যবস্থাপনার মধ্যে যেকোনো একটি বেছে নিতে পারেন। ২০১৩ সাল থেকে এখন পর্যন্ত ৩০০-র কিছু বেশি যুবক-যুবতী এই প্রশিক্ষণ নিয়েছেন।

• উমলিবা লোয়া: সোয়াজিল্যান্ডের হোহো অঞ্চলের ৭,২০০ এতিম ও ঝুঁকিপূর্ণ শিশুদের চিহ্নিত করে তাদের নিজ নিজ প্রয়োজন অনুযায়ী সাহায্য করা হয়। এর মধ্যে রয়েছে বাড়িতে এইচআইভি চিকিৎসা, পড়াশোনার খরচ ও নির্যাতনের শিকার হলে হস্তক্ষেপ ও কাউন্সেলিং।

• স্বপ্ন : ৩,৯০০ কিশোরী এই স্কুল-ভিত্তিক ক্লাবগুলিতে অংশগ্রহণ করে। এখানে তাদের জীবন দক্ষতা; সিদ্ধান্ত গ্রহণ; যৌন ও প্রজনন স্বাস্থ্য; এইচআইভি শিক্ষা; এবং এইচআইভি পরীক্ষা/পরামর্শ দেওয়া হয়।

• মূল্যবান: এতিম এবং দুর্বল শিশুদের তত্ত্বাবধায়ক মহিলা গোষ্ঠীর জন্য এই সম্প্রদায়-ভিত্তিক সঞ্চয় এবং ক্ষুদ্র-উদ্যোক্তা প্রোগ্রামগুলি আর্থিক সাক্ষরতা এবং অভিভাবকত্বের দক্ষতা শেখায়। বর্তমানে ২,৬০০ জনেরও বেশি মহিলা সদস্য; তারা একসাথে ১৫০,০০০ ডলারেরও বেশি সঞ্চয় করেছেন যা দিয়ে তারা একে অপরকে সহায়তা করতে পারে।

• রেডি+ : এই প্রোগ্রামটি ২৪ বছর বয়সী এইচআইভি আক্রান্ত তরুণদের জন্য মনোসামাজিক সহায়তা, সম্প্রদায়ের সংহতি এবং সমর্থন প্রদান করে।

• লিটসেম্বা: থমাস এঙ্গেল ফাউন্ডেশন, অন্যান্য জার্মান ফাউন্ডেশন ও রোটারি ক্লাব ম্বাবানে-র সহযোগিতায় চলা এই প্রকল্পে প্রতিবেশী কেয়ার পয়েন্ট (NCP) গড়ে তোলা হয়েছে। এখানে এতিম শিশুদের পুষ্টিকর খাবার, ছোটদের প্রাক-প্রাথমিক শিক্ষা, মোবাইল ক্লিনিকের মাধ্যমে প্রাথমিক চিকিৎসা এবং স্বেচ্ছাসেবী যত্নকারীদের জন্য আয়বর্ধক প্রকল্প চালানো হয়।

 বহিঃসংযোগ 

 তরুণ বীরগণ

 তথ্যসূত্র 

বিষয়শ্রেণী:২০০৬-এ প্রতিষ্ঠিত সংগঠন